CELEX: C2005/330/03
Language: sk
Date: 2005-12-24 00:00:00
Title: Rozsudok Súdneho dvora (tretia komora) z  27. októbra 2005  vo veci C-175/03: Helénska republika proti Komisii Európskych spoločenstiev (EPUZF — Rozhodnutie 2003/102/ES — Výdavky vylúčené z financovania Spoločenstvom — Podpora na zachovanie olivových sadov na malých ostrovoch v Egejskom mori — Hospodárske roky 1999-2001)

24.12.2005   
            
            
               SK
            
            
               Úradný vestník Európskej únie
            
            
               C 330/2
            
         
      ROZSUDOK SÚDNEHO DVORA
   
   (tretia komora)
   z 27. októbra 2005
   vo veci C-175/03: Helénska republika proti Komisii Európskych spoločenstiev (1)
   
   (EPUZF - Rozhodnutie 2003/102/ES - Výdavky vylúčené z financovania Spoločenstvom - Podpora na zachovanie olivových sadov na malých ostrovoch v Egejskom mori - Hospodárske roky 1999-2001)
   (2005/C 330/03)
   Jazyk konania: gréčtina
   Vo veci C-175/03, Helénska republika (splnomocnení zástupcovia: V. Kontolaimos a S. Charitaki) proti Komisii Európskych spoločenstiev (splnomocnená zástupkyňa: M. Condou-Durande, za právnej pomoci N. Korogiannakis, advokát), ktorej predmetom je žaloba o nesplnenie povinnosti podľa článku 230 ES, podaná 10. apríla 2003, Súdny dvor (tretia komora), v zložení: predseda tretej komory A. Rosas, sudcovia J.-P. Puissochet (spravodajca), S. von Bahr, J. Malenovský a U. Lõhmus, generálny advokát: F. G. Jacobs, tajomník: Lynn Hewlett, hlavná referentka, vyhlásil 27. októbra 2005 rozsudok, ktorého výrok znie:
   
               1.
            
            
               Rozhodnutie Komisie 2003/102/ES zo 14. februára 2003 o vylúčení z financovania Spoločenstvom určitých výdavkov z Európskeho poľnohospodárskeho usmerňovacieho a záručného fondu (EPUZF), sekcia „Záruka“ sa zrušuje v časti, v ktorej určuje pre Helénsku republiku paušálnu opravu v rozsahu 25 % pre hospodárske roky 1999-2001 (sektor verejné skladovanie) v čiastke 9 926 005,21 eur.
            
         
               2.
            
            
               Komisia Európskych spoločenstiev je povinná nahradiť trovy konania.
            
         
      (1)  Ú. v. EÚ C 171, 19.7.2003.